સ્મીમેરમાં દિવાળીની વહેલી સવારે આગની ઘટના પછી ફાયર બ્રિગેડે નવાપુરા ગોલવાડમાં આગની ઘટનામાં દોડવું પડ્યુ હતું. ગોલવાડમાં શેરી નંબર એકમાં ત્રણ માળની ઇમારતમા આગ લાગી હતી. આસપાસના લોકોમાં ભારે દોડધામ મચી હતી. ફાયર બ્રિગેડના ત્રણ ફાયર ટેન્ડર્સ ઘટના સ્થળે પહોંચી ગયાં હતાં. જોકે, આગને કાબુમાં લેવાય તે પહેલાં મકાનની ઘરવખરી બળીને ખાક થઈ ગઈ હતી. અલબત્ત, આ ઘટનામાં પણ કોઈ જાનહાની થઈ નહતી.